कैलिफोर्निया में तूफान के बाद हुआ भयानक भूस्खलन, 13 लोगों की मौत, कई घर हुए तबहा- हरिभूमि, Haribhoomi
कैलिफोर्निया में तूफान के बाद हुआ भयानक भूस्खलन, 13 लोगों की मौत, कई घर हुए तबहा
अमेरिका के दक्षिणी कैलिफोर्निया में भयानक तूफान के बाद भूस्खलन की घटना में कई मकान तबाह हो गए और कम से कम 13 लोगों की मौत हो गई।
टीम डिजिटल/हरिभूमि, दिल्ली10 Jan 2018 10:30 AM GMT
अमेरिका के दक्षिणी कैलिफोर्निया में भयानक तूफान के बाद भूस्खलन की घटना में कई मकान तबाह हो गए और कम से कम 13 लोगों की मौत हो गई। अधिकारियों ने बताया कि उत्तर-पश्चिमी लॉस एंजिलिस के मोंटेसिटो शहर में बचाव कार्य के दौरान मिट्टी तथा मलबे से शव बरामद किए गए।
सैंटा बारबरा काउंटी के शेरिफ बिल ब्राउन ने एक संवाददाता सम्मेलन में कहा कि ‘हमें यह बताते हुए बड़ा दुख हो रहा है कि घटना में अभी तक 13 लोगों की मौत की पुष्टि हो चुकी है। तूफान के कारण बीती रात हमारे इलाके में यह घटना हुई। उन्होंने मृतकों की संख्या में वृद्धि की आशंका जताई।
सैंटा बारबरा काउंटी के अग्निशमन विभाग ने ट्विटर पर कहा कि मृतकों का पता लगाने के लिए श्वान दस्ते का इस्तेमाल किया जा रहा है। 20 से अधिक लोगों के लापता होने की खबर है। विभाग ने तबाही की तस्वीरें भी ट्विटर पर साझा कीं।
लॉस एंजिलिस अमेरिका दक्षिणी कैलिफोर्निया तूफान भूस्खलन सैंटा बारबरा काउंटी कैरेबियन कैरेबियन आइलैंड भूकंप सुनामी Los Angeles America Southern California storm landslide Santa Barbara County Caribbean Caribbean Island earthquake tsunami